За 11 месяцаў гэтага года кантралёры-рэвізоры пасажырскіх цягнікоў БЧ правялі каля 52 тыс. праверак у цягніках гарадскіх, рэгіянальных, міжрэгіянальных і міжнародных ліній, што на 2 тысячы праверак больш, чым за аналагічны перыяд 2015 года. За час іх правядзення больш за 8 тысяч чалавек аштрафаваныя за безбілетны праезд, на 1 тысячу грамадзян складзены пратаколы аб адміністрацыйным правапарушэнні. У выніку кантролю ў цягніках спагнана штрафаў на суму 140 тысяч беларускіх рублёў, з іх 127 тысяч — сума штрафу за безбілетны праезд.